Sacrosancte ecclesie Sancti Vincentii martiris que est in pago Matisconense. Ego Raculfus dono pro remedio anime mee unam vineam in pago Matisconense, in agro Salorniacense, in villa Liviniaco; terminatur a mane via publica, a medio die terra Raculfi, a sero terra Narduini, a circio terra Sancti Petri. Infra istum terminum, dono ad ipsam eo tenore ut quamdiu ego et filius meus Henricus vixerimus teneamus et possideamus; post nostrum vero decessum, ad mensam perveniat canonicorum Sancti Vincentii.